SHBA: Votuesit afrikano-amerikanë, të rëndësishëm për demokratët
Në përpjekje për të shmangur disfatën më 2 nëntor, kandidatët demokratë po përpiqen të nxisin entuaziazëm mes përkrahësve të tyre
Shumë vullnetarë janë angazhuar me misionin për ta nxitur popullsinë afrikano-amerikanë të votojë në Baltimorë të Merilendit. Tani ata janë duke kërkuar mbështetjen ekëtij banori dhe më pas të të tjerëve në mbarë shtetin e Merilendit gjatë periudhës së votimeve të hershme, që mbahen para ditës së zgjedhjeve. thotë Kith Hejns, i cili kandidon për mandatin e tij të tretë si ligjvënës i shtetit të Merilendit. Përveç fushatës, ai do që njerëzit të jenë entuziastë edhe për zgjedhjet. Organizatorët thonë se vullnetarët janë të rëndësishëm, sepse studimet tregojnë që pjesëmarrja e votuesve me ngjyrë në zgjedhjet për në Kongress është zakonisht sa një e treta e pjesëmarrjes në zgjedhjet presidenciale. Melani Kampbell është presidente e Koalicionit Kombëtar mbi Pjesëmarrjen e Zezakëve në Çështjet Qytetare. Si kryetar partie, Presidenti Barak Obama po përpiqet t’i ndihmojë demokratët t’i fitojnë zgjedhjet dhe të mos e lejojë opozitën republikane të marrë vendet e nevojshme për të siguruar kontrollin e Kongresit. David Bositis, analist në Qendrën e Përbashkët për Studime Politike e Ekonomike në Washington, thotë se pjesëmarrja e madhe e zezakëve në zgjedhje, sidomos në shtetet jugore, mund ta bënte më të vështirë për republikanët që të fitojnë numrin e nevojshëm të vendeve për të siguruar kontrollin e Kongresit. Me qëllim që të përballojnë sfidat që paraqesin republikanët, demokratët po shpenzojnë më tepër se 2 milionë dollarë për mobilizimin e votuesve me ngjyrë. Keith Haynes thotë se ai synon të bëjë për vete njerëzit që nuk kanë votuar në disa vite. ,” thot zoti Hejns. Zyra e regjistrimit të popullsisë thotë se në vitin 2008 për herë të pare, pjesëmarrja në votime e zezakëve ishte pak më e madhe se e të bardhëve. Të shqetësuar nga rënia e ndjeshme të numrit të votuesve me ngjyrë këtë vit, vullentarët thonë se do të përpiqen t’i bindin afrikano-amerikanët të marrin pjesë në zgjedhje.